Y byd Arabaidd

Rhanbarth diwylliannol eang sy'n ymestyn ar draws Gorllewin Asia a'r Dwyrain Canol yw'r byd Arabaidd ( ), yn ffurfiol mamwlad yr Arabiaid ( ), a elwir hefyd cenedl yr Arabiaid ( ), y byd Arabeg, neu'r gwladwriaethau Arabaidd. Arabiaid ydy'r mwyafrif o bobl yn y byd Arabaidd, ond mae'r rhanbarth hefyd yn cynnwys grwpiau ethnig eraill megis Berberiaid, Cyrdiaid, Somaliaid, a Nwbiaid. Iaith gyffredin y byd Arabaidd ydy'r Arabeg.Arabic, Najdi Spoken. EthnologueArabic, Hijazi Spoken. EthnologueArabic, Gulf Spoken. EthnologueSimeone-Sinelle, Marie-Claude (2005). "Arabic Lingua Franca in the Horn of Africa". Encyclopedia of Arabic Language and Linguistics. 2 – via Academia.edu.

Mae diffiniadau o'r byd Arabaidd yn cynnwys o leiaf y 19 o wladwriaethau a chanddynt Arabiaid yn fwyafrif cymharol o'r boblogaeth: Mawritania, Moroco, Algeria, Tiwnisia, Libia, Swdan, a'r Aifft yng Ngogledd Affrica; Palesteina, Iorddonen, Libanus, Syria, ac Irac yn y Lefant; a Sawdi Arabia, Coweit, Bahrain, Catar, yr Emiradau Arabaidd Unedig, Oman, ac Iemen yn Arabia. Mae'r Gynghrair Arabaidd—sefydliad rhyngwladol gyda'i bencadlys yng Nghairo—yn cynnwys y 19 gwlad hon yn ogystal â'r Comoros (gwlad Bantu ei hiaith, a'i phoblogaeth yn disgyn o Arabiaid, pobloedd Bantu, a Malagasiaid) a Jibwti a Somalia (gwledydd Somalieg, gyda'r mwyafrif yn Somaliaid ethnig ond gyda lleiafrifoedd o Arabiaid). Er nad yw'r Arabeg yn iaith y mwyafrif yn y tair gwlad hon, mae o bwys grefyddol fel iaith Islam.

Yn ôl Banc y Byd, roedd gan y byd Arabaidd gyfanswm poblogaeth o 456 miliwn o drigolion a chynnyrch domestig gros o $2.85 triliwn yn 2021. Mae'r rhanbarth yn amrywiaethol o ran ei economi, ac yn cynnwys rhai o'r poblogaethau cyfoethocaf a thlotaf yn y byd.

Yn y cyfnodau hanesyddol wedi'r Henfyd, bu'r byd Arabaidd yn gyfystyr ag ymerodraethau a chaliffiaethau'r Arabiaid, ac felly'n cynnwys Al-Andalus yn ne Sbaen. Tyfodd cenedlaetholdeb Arabaidd yn ystod ail hanner y 19g, ar y cyd â mudiadau cenedlaetholgar eraill yn yr Ymerodraeth Otomanaidd. Ffurfiwyd y Gynghrair Arabaidd ym 1945 i gynrychioli diddordebau'r Arabiaid ac i hyrwyddo undeb gwleidyddol y gweledydd Arabaidd, mudiad a elwir pan-Arabiaeth.

Mae'r byd Arabaidd yn ymestyn o Gefnfor yr Iwerydd yn y gorllewin i Fôr Arabia yn y dwyrain, ac o'r Môr Canoldir yn y gogledd i Gefnfor India yn y de-ddwyrain.{Cite book | last = Frishkopf | first = Michael| contribution = Introduction: Music and media in the Arab world and Music and media in the Arab world as music and media in the Arab world: A metadiscourse | title = Music and media in the Arab world | editor-last = Frishkopf | editor-first = Michael | publisher = The American University in Cairo Press | year = 2010 | location = Cairo | url = https://books.google.com/books?id=KANOAYzkhA8C%7C isbn = 978-977-416-293-0}}Gelwir rhanbarth y dwyrain yn y Mashriq, a rhanbarth y gorllewin yn y Maghreb. Mae nifer o wledydd y byd Arabaidd hefyd yn rhan o'r Dwyrain Canol, rhanbarth daearwleidyddol sydd hefyd yn cynnwys Iran, Twrci, ac Israel.

 Cyfeiriadau 


Categori:Arabiaid
Arabaidd, Byd